Berlingske Tidende, 1834-10-17
Det Kongelige Museum for Nordiske Oldsager, har fremdeles (see No. 240) havt følgende Tilvært: 47) Forærede af Hr. Apotheker Seidelin i Frederiksund; a) en ualmindelig Broncekniv med Haandtag, som ender sig i tvende Ombøininger; paa den ene Side ere Zirater indgravede; den er funden ved Evelofte i Nærheden af Frederiksværk. b) En Smalmeisel af Flindt. 48) Jndsendte og forærede af Hr. Professor, Dr. Theol. Larsen, Sognepræst i Holbek: a) En Or hammer med en noget afrundet, fiirkantet Bane; b) En til begge Ender kiledannet og paa alle Sider sleben Kile af Flint, fundne af forrige Gaardmand Jens Espensen i Mierløse Sogn paa hans Lod ved Stradebro; c) En Steendop af aldeles usædvanlig Størrelse med en noget ophøjet afrundet Kant paa Midten; den er gjennemboret med et Hul af een Tommes Diameter, som er paa det nøjagtigste tilslebet. Dette sjeldne Stykke er fundet af Steenhugger Christen Hansen i een Steendys paa Aagerup Mark. 49) Forærede af Hr. Geheime-, Stats- og Finantsminister Greve Moltke til Bregentved en Haarring af Bronce med snoede Zirater, hvis Ender, som sædvanlig ere udslaaede i to Flader, der gaae ud i runde høiede og i hinanden gribende Spidser; den er funden ved Tørveskjæring paa Haarløv Mark ved Kjøge, paa samme Sted hvor Aaret forud fandtes en ganske lignende Haarring, samt et smukt udziret Spændesmykke. 50) Forærede af Hr. Krigsraad og Districtschirurg Lumholdt i Nibe: a) Et sjeldent Gravkar i Form af en rund Flaske med en kort Hals og en snæver Aabning ikkun af 1/2 Tommes Diameter; omkring denne er en fremstaaende Rand, og langs ned paa Sider ere indstukne Zirater anbragte. Det hele er af raat Arbejde. J Museet fandtes forud kun en eneste lignende. b) En Flintkniv uden bestemt Haandtag. 51) Foræret af Hr. Consul Hatting i Nestved en Arm af Bronce af nyere Arbejde i ældre Smag, funden i en Tørvegrav paa Vidstil Mark. 52) Kjøbt, en smuk, meget nøjagtig sleben Steenhammer med rund Bane af en sort Steenart. 53) Forærede af Hr. Havnemester Kjær paa St. Thomas 8 Steenkiler aldeles lignende de nordiske; de ere fundne paa Jomfru Øerne, samt en Piilspids af Flint, ligeledes tilhuggen aldeles som de nordiske, funden i Nordamerica. 54) Foræret af en Unævnt en Sølvskee fra Riddertiden, tildeels forgyldt, og med et meget kort Skaft. Jnden i Bladet er indgravet et Hjerte, som er gjennemboret af en Piil; og paa et Baand som er anbragt over Hjertet læses med Munkebogstaver Jhesus Mari. Paa Bagsiden er forestillet et Vaabenskjold, hvori et Kors med Ruder og to Sedler, hvori samme Jndskrift som paa Jndersiden. Denne Skee synes at have tilhørt en Adelsmand i det 15de Aarhundrede. 55) Foræret af en Ubenævnt en BronceCelt med Østen paa den ene Side. 56) Foræret af Hr. Garnisonschirurg Ravn paa St. Thomas en Steenkile af en grønlig Steenart, funden paa en Sukkermark paa den nordlige Kyst af St. Croix, og hidrørende fra Carabernes Tid. Den har ligesom de ovenfor under No. 53 anførte en paafaldende Lighed med den Art af Steenkiler fra Nordens Hedenold, som ere beskrevne i Nordisk Tidsskrift for Oldkyndighed B. 1, S. 425, og afbildede sammesteds Tab. 11 Fig. 10, der nemlig ere runde og spidse til den ene Ende; den her omtalte er næsten flad paa den ene Side og meget opbuget paa den anden. Det Kongelige Theater. J Aften opføres: Solicitanten, Lystspil; og Den politiske Kandestøber, Comoedie. J Morgen: Donna Diana, Lystspil i tre Acter, paa Vers, oversat efter West's Bearbeidelse af Moretos spanske Original ved Forfatterem af Skuespillet: Navnet eller det hurtige Frieri.